[{"text_idx": "#000006", "text": "Yn adeiladu ar lwyddiant ein co\u0302r Only Girls Aloud yn ne Cymru, bydd pobl ifanc ym mlwyddyn 7 hyd at flwyddyn 13 yn cael cyfle i wneud ffrindiau, datblygu eu sgiliau canu, a chymryd rhan mewn cyfleoedd perfformio unigryw!"}, {"text_idx": "#000007", "text": "\u201cRydyn ni mor gyffrous i lansio Only Girls Aloud yng Ngorllewin Cymru a rhoi cyfle i fwy o bobl ifanc gysylltu ag ymgysylltu ag eraill wrth ddatblygu eu sgiliau canu a\u2019u hyder. Bydd Only Girls Aloud yng Ngorllewin Cymru yn darparu lle diogel a chyfeillgar i ferched ifanc fynegi eu hunain yn rhydd a\u0302 chael cyfleoedd perfformio unigryw na fyddent fel arall yn cael cyfle i gymryd rhan ynddynt. Y rhan fwyaf cyffrous yw, fel prosiect newydd, bod aelodau sefydlu Gorllewin OGA yn cael y cyfle i lunio dyfodol y co\u0302r.\u201d Beth Jenkins, Rheolwr Prosiect: Gorllewin Cymru"}, {"text_idx": "#000010", "text": "Bydd aelodau Only Girls Aloud gorllewin Cymru\u2019n cael ystod o gyfleoedd i berfformio, gan gynnwys mewn cyngherddau Aloud a gwyliau a digwyddiadau allanol. Rydym yn chwilio am gyfleoedd perfformio i\u2019n haelodau\u2019n gyson, yn ogystal a\u0302 chyfleoedd ffilmio a recordio albymau!"}, {"text_idx": "#000011", "text": "Er mwyn rhoi blas i chi o\u2019r hyn sydd ar y gweill, yn ystod eu blwyddyn gyntaf, cyflawnodd aelodau co\u0302r Only Girls Aloud de Cymru y canlynol:"}, {"text_idx": "#000013", "text": "\u201cRydym yn hynod falch i allu dod a\u0302\u2019n co\u0302r Only Girls Aloud i Orllewin Cymru. Yn dilyn cynllun peilot llwyddiannus yng Nghaerdydd, rydym yn edrych ymlaen yn fawr at ehangu ein gwaith gyda merched yn eu harddegau, a chyda chymaint o ddiddordeb gan bobl ifanc yng Ngorllewin Cymru, roedd hwn yn teimlo fel y cam naturiol nesaf i ni. Rwy\u2019n edrych ymlaen at gael gweld sut mae hyn yn datblygu dros y blynyddoedd nesaf, yn enwedig sut y gallwn gael effaith gadarnhaol ar fywydau pobl ifanc trwy ganu torfol yn y Gorllewin.\u201d Carys Wynne-Morgan, Prif Weithredwr"}, {"text_idx": "#000014", "text": "Os ydych chi\u2019n frwd dros y gwaith rydym yn ei wneud gyda merched ifanc yng Nghymru, ac os hoffech chi gymryd rhan, rydym bob amser yn chwilio am wirfoddolwyr i gefnogi\u2019r gwaith o ddarparu ein corau! I wirfoddoli gyda\u2019n co\u0302r Only Girls Aloud newydd yng ngorllewin Cymru, anfonwch e-bost at: "}, {"text_idx": "#000015", "text": "Helpwch i gadw'r gerddoriaeth yn fyw"}, {"text_idx": "#000016", "text": "Drwy gyfrannu heddiw, fe fyddwch yn rhan o stori Aloud, yn ein helpu i roi profiadau cadarnhaol a all newid bywydau i bobl ifanc ledled Cymru."}, {"text_idx": "#000017", "text": "Aelodau Calon sy\u2019n cynnal curiad Elusen Aloud, ac maen nhw\u2019n chwarae rhan allweddol yn ein llwyddiant."}]